《宁川》
宋代·喻良能

平生满耳说宣城，入境云烟照眼明。
过雨偏浓千嶂碧，未秋先冷数溪清。
细看菡萏波间色，时听绵蛮竹里声。
不是多才谢公子，江山犹解发吟情。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。